《留别邵公言》
宋代·毛滂

公言雅知我，良胜我自知。
往年得为僚，税驾清江湄。
觉君有胜致真率仍天资。定交倾盖间，
快语明肝脾。我生七不堪，
百谪将安之。官长笑不骂，
儿童容遨嬉。掾舍等禅房，
竹树含幽姿。其间有閒味，
共此非君谁。驾言写予忧，
欲致车已脂。往披五老云，
下采苍山芝。翛然送日月，
万虑忽若遗。朅来两溪上，
邂逅宽所思。微风送白蘋，
藻芊摇寒漪。水清不受钓，
鱼细安可骑。亦复可怜人，
鸥鹭相委蛇。君岂鸥鹭群，
鵷鸾往追随。所遭即定分，
固有何庸麾。我生傥可用，
岂惜山英移。荣华召食荠，
贫贱亦尝饴。顾今适当还，
捃拾聊充饥。从君借蓑笠，
破雨收江蓠。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。